“กลุ่มสุขุมวิทยา” ขายบิ๊กล็อต JMART ให้ 7 กองทุน รับเงิน 1.57 พันลบ. เล็งใช้แปลงวอร์แรนต์
"กลุ่มสุขุมวิทยา" ขายบิ๊กล็อต JMART ให้ 7 กองทุน รวม 76 ล้านหุ้น รับเงิน 1.57 พันลบ. เล็งใช้แปลงวอร์แรนต์
2 ก.พ. 2564

ผู้สื่อข่าวรายงานว่า วันนี้ (2 ก.พ.) มีรายการสรุปซื้อขายกระดานรายใหญ่ (Big lot) หุ้น บริษัท เจ มาร์ท จำกัด (มหาชน) หรือ JMART จำนวน 12 รายการ ปริมาณ 76 ล้านหุ้น มูลค่ารวม 1.57 พันล้านบาท ราคาเฉลี่ย 20.72 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น JMART ปิดตลาดวันนี้อยู่ที่ระดับ 23.40 บาท บวก 0.80 บาท หรือ 3.54% สูงสุดที่ 23.50 บาท ต่ำสุดที่ 22 บาท มูลค่าซื้อขายที่ 2.56 พันล้านบาท
ทั้งนี้ บล.ยูโอบี เคย์เฮียน ระบุในบทวิเคราะห์ว่า บิ๊กล็อต JMART เช้านี้เป็นรายการของทางผู้บริหาร ให้กับกองทุน/นักลงทุนสถาบัน โดยมีวัตถุประสงค์เพื่อเตรียมเงินไว้แปลงสภาพใบสำคัญแสดงสิทธิ์ ซึ่งจะช่วยเพิ่มฐานเงินทุนให้กับบริษัท ซึ่งมองเป็นปัจจัยบวก อย่างไรก็ตาม บล.ยูโอบี เคย์เฮียน ไม่ได้มีการวิเคราะห์ทางพื้นฐานหุ้น JMART สำหรับราคาเหมาะสมเฉลี่ยของ consensus อยู่ที่ 24.67 บาท
ขณะที่แหล่งรายหนึ่ง เปิดเผยกับผู้สื่อข่าว “ข่าวหุ้นธุรกิจ” ว่า รายการบิ๊กล็อตดังกล่าวเป็นการทำรายการของ “กลุ่มสุขุมวิทยา” ขายหุ้นให้กับกองทุนราว 7 กองทุน เพื่อนำเงินที่ได้ไปแปลงสภาพใบสำคัญแสดงสิทธิ์ที่ถืออยู่ ซึ่งจะช่วยเพิ่มสถานะทางการเงินของบริษัทให้แข็งแกร่งมากยิ่งขึ้น
โครงสร้างผู้ถือหุ้นรายใหญ่อันดับ 1-5
ที่มา : ตลท. (ภาพรวมข้อมูลผู้ถือหุ้น ณ วันที่ 25/09/2563)